अगर हमे किसी में कुछ पसंद नहीं आता तो हम आसानी से नकारात्मक बातों को बोल देते है. हम पहले अपने मन में उन भावों के बारे में सोचते है और गुस्से में उन पर अपनी प्रतिक्रिया दे देते है. गुस्से में कही हुई बात स्वाभाविक रूप से अव्यवहारिक और अपमानजनक होगी. जोकि रिश्तों में एक खाई उत्पन्न कर देता है जिससे रिश्ते टूट भी सकते है. किसी भी तरह की प्रतिक्रिया देने से पहले हमें उसके व्यवहार के बारे में सोचना चाहिए और उसको समझने की कोशिश करना चाहिए, क्योंकि हर व्यक्ति के पास अपने व्यवहार को लेकर कुछ कारण होता है जिसको उस समय हम नहीं समझ सकते और उस समय उस व्यवहार पर अपनी प्रतिक्रिया देने से दुरी बढ़ जाती है. इसलिए हमें उन्हें कुछ समय देना चाहिए. हमें उनमें कुछ सकारात्मक बातों और व्यवहार को पहचान कर सकारात्मकता की शुरुआत करनी चाहिए.